projecte-aina/dolly3k_ca huggingface dataset:
Pregunta: Què és un mainframe?
Resposta: Un mainframe és el repositori central de dades del centre de processament de dades d'una empresa. Està connectat als usuaris a través de dispositius menys potents com ara estacions de treball o terminals.
Pregunta: Com es fa un bon caputxino?
Resposta: Per preparar un bon caputxino cal seguir diversos passos:
Pas 1: Buscar grans de cafè frescos i moldre'ls ben fins.
Per obtenir un sabor òptim, els grans de cafè han d'estar frescos i només lleugerament oxidats. Cal utilitzar un molinet d'alta qualitat que molgui els grans de manera uniforme i fina. Omple un portafiltre amb 18-21 g i prem els grans molts.
Pas 2: Preparar el cafè.
Encén la cafetera expresso, espera que s'escalfi i prem el botó per iniciar el procés. Aquí l'objectiu és preparar uns 40 g per fer un expresso en 25-30 segons a partir del moment en què es posa en marxa l'extracció.
Pas 3: Vaporitzar la llet i servir.
Aboca la llet en una gerra i utilitza el vaporitzador per vaporitzar la llet. Cal airejar la llet, però no massa ni massa poc. Evita que es formin bombolles massa grans i escalfa-la fins que notis la gerra calenta al tacte. Ara aboca-la amb l'expresso, i ja estaria llest!
Pregunta: Quines són bones idees per organitzar a una cita per a vegans?
Resposta: Visitar una protectora d'animals, sopar en un restaurant vegà, visitar un museu d'art, explorar un jardí botànic, fer un pícnic al parc amb un gran jardí de plantes…
Pregunta: Quina és la millor manera de respondre a les propostes de modificació d'un contracte?
Resposta: En primer lloc, assegura't que comprens la naturalesa de la transacció, incloent-hi els riscos potencials que comporta, les metes i els objectius de les parts a banda i banda de la transacció. En respondre, identifica clarament quines modificacions són acceptables i quines no. Quan les modificacions no siguin acceptables o hagin de modificar-se, inclou comentaris clars en els quals exposis la teva postura sobre els motius pels quals el canvi no es pot acceptar tal com està. És recomanable utilitzar una funció de seguiment de canvis o de comentaris en el programari de revisió i edició de documents per respondre i poder acceptar o rebutjar els canvis d'una manera clara amb els comentaris corresponents, però també pots resumir els teus punts en un correu electrònic o en un altre missatge a part si és necessari.
Pregunta: Què és la filosofia?
Resposta: La filosofia és l'estudi sistemàtic de qüestions generals i fonamentals sobre el coneixement, l'existència, els valors, la ment i el llenguatge.
Pregunta: Quins són els principals avantatges de dur el meu fill a una llar d'infants?
Resposta: Enviar el teu fill a una llar d'infants té molts avantatges. Les llars d'infants són un mitjà eficaç per socialitzar el nen amb altres nens i professors adults. Això li permet entaular relacions i fomentar la confiança amb persones alienes al seu nucli familiar. Les llars d'infants ofereixen activitats d'aprenentatge estructurades i optimitzades per a l'etapa de desenvolupament en què es troba el nen, la qual cosa contribueix al seu creixement intel·lectual, tot estimulant-li les connexions neuronals. Les llars d'infants també són una ajuda per als pares, ja que els professors, formats professionalment, els aconsellen i orienten sobre com poden emprar mètodes eficaços per guiar el desenvolupament dels seus fills. Enviar el teu fill a una llar d'infants té molts avantatges i, en última instància, la decisió depèn d'allò que consideris que és millor per al desenvolupament del teu fill.
Pregunta: Digue'm si aquests animals són animals domesticats o no: gats, ovelles, àguila calba, balena, gos i ratpenat.
Resposta: Els gats, els gossos i les ovelles són animals domesticats. Les àguiles calbes, les balenes i els ratpenats no són animals domesticats.
Pregunta: Què és tan fràgil que pronunciar el seu nom el trenca?
Resposta: El silenci.
Pregunta: Com podem refredar el planeta?
Resposta: Una manera de refredar el planeta és reduir la quantitat de gasos d'efecte hivernacle en l'atmosfera. Això pot fer-se reduint l'ús de combustibles fòssils, augmentant l'ús de fonts d'energia renovables i reduint els residus. A més, també podem reduir la nostra dependència de l'aire condicionat i d'altres activitats que consumeixin molta energia.
Pregunta: Per què els nens fan més preguntes?
Resposta: Els nens són més curiosos i entusiastes que els adults, ja que són nous al món i volen entendre tot allò que els envolta. Estan ansiosos per captar tota la informació que tenen al seu voltant i desenvolupar les habilitats per viure. Segons estudis psicològics, és bo animar als nens al fet que facin més preguntes, ja que els ajudarà a establir una bona relació amb ells i que en tinguem més confiança.
Pregunta: Escriu un missatge informal de LinkedIn en el qual es demani a un empleat d'una empresa consells i directrius per al lloc concret que ocupa a la seva empresa. No ha de ser un missatge amb un to massa directe. Pregunta-li també per la seva experiència o trajectòria i com cal que una persona es prepari per superar l'examen i l'entrevista. Ha de ser breu. 
Resposta: Bona tarda,
Podríeu, si us plau, guiar-me i compartir la vostra experiència com a enginyer de programari intern a [X]?
I com es pot un preparar per fer les proves en línia i superar les entrevistes tècniques? Qualsevol cosa específica que em pugui ajudar a preparar-me per a aquestes. M'aniria bé poder preparar-ho en un curt espai de temps.
Salut.
Pregunta: Quin d'aquests és una espècie de peix? Un dit o un mahi mahi.
Resposta: Un mahi mahi.
Pregunta: És la carrera de programari empresarial una bona opció?
Resposta: Sí.
Pregunta: Com puc estalviar aigua a casa?
Resposta: Algunes maneres d'estalviar aigua a casa són limitar o suprimir els banys, instal·lar capçals de dutxa d'alta pressió i reduir la descàrrega del vàter. Altres formes més creatives són reutilitzar l'aigua que fas servir per esbandir les verdures i regar les plantes d'interior, i també pots substituir la gespa per plantes que siguin resistents a la sequera.
Pregunta: Com es fa un bon exprés?
Resposta: Per preparar un bon exprés es necessiten diversos elements. En primer lloc, cal començar per fer servir un cafè acabat de torrar i d'alta qualitat, moldre'l i preparar-lo després de manera immediata. Cal disposar d'un molinet capaç de moldre el cafè finament, amb un mínim de calor i de retenció. Finalment, cal que preparis el cafè en una cafetera espresso, si és possible una que tingui una bona estabilitat de la temperatura, una dispersió uniforme de l'aigua i la capacitat d'extreure'l a 9 bars de pressió.
Pregunta: Dona'm idees per preparar una festa de revelació de gènere del nadó.
Resposta: Aquí tens algunes idees per preparar una festa de revelació de gènere del nadó:
Rebentar un globus amb confeti blau o rosa.
Tallar un pastís amb la glaça de color blau o rosa.
Fer esclatar un tirador de confeti blau o rosa.
Organitzar una cerca del tresor personalitzada amb una pista final que reveli el sexe del nadó.
Usar una capsa de globus farcits d'heli de color rosa o blau.
Pregunta: Per què agraden tant els macarrons amb formatge i com es fan?
Resposta: Els macarrons amb formatge són un plat popular arreu del món, molt ben acollit pel seu sabor i textura. Els macarrons amb formatge s'elaboren amb pasta cuita, normalment macarrons, i una salsa de formatge. La salsa de formatge se sol fer preparant primer un roux, que és una mescla de mantega i farina a la qual s'afegeix llet. Un cop espessa la mescla, a la salsa resultant s'hi afegeix formatge. Alguns macarrons amb formatge es gratinen al forn, la qual cosa significa que no s'enfornen després de barrejar la salsa de formatge amb els macarrons. No obstant això, els millors macarrons són aquells que s'empolvoren amb pa ratllat i s'enfornen fins que la part superior estigui cruixent.
Pregunta: A què cal parar esment a l’hora de comprar una casa?
Resposta: En primer lloc, la ubicació és molt important. Segurament convé trobar un barri que sigui segur per a la teva família i amb bones escoles perquè els fills puguin anar als millors col·legis i rebre la millor educació. En segon lloc, el preu també és important, per descomptat. Una bona mètrica que es pot mirar és el preu per metre quadrat a l'hora de comparar diverses cases. En general, se sol decidir un interval de preus que un es pot permetre i després es comencen a filtrar les cases que hi hagi al mercat arran de l’elecció feta sobre la ubicació. Finalment, però no per això menys important, l'estil i el disseny de la casa també són molt importants. Algunes persones prefereixen cases de planta oberta, mentre que d’altres prefereixen edificis d'estil clàssic. Per exemple, és possible que a tu t’agradin més els dissenys d'edificis de 2 plantes que els d'1, mentre que algú altre preferiria el contrari.
Pregunta: Classifica cadascun dels següents elements com a material d'esquí o de natació: aletes, boia, peto, fixacions, guants, taula de nedar, buf, botes i parca.
Resposta: Els articles que s’usen per esquiar són un peto, fixacions, guants, buf i botes. Per fer natació són unes aletes, boia, taula de nedar i parca.
Pregunta: Com sobreviure a l'apocalipsi zombi?
Resposta:  -Triar el grup adequat de supervivents col·laboradors és la clau de l'èxit.
-Tingues una mentalitat oberta i aprèn a treballar millor amb desconeguts.
-Aprèn una nova habilitat de supervivència: cosir, cuinar, pescar, caçar o conrear.
-Tingues una bossa de supervivència ben assortida amb menjar i aigua per a almenys una setmana.
-Aprèn a utilitzar una arma de foc.
-Pren classes de defensa personal.
-Marca diverses zones segures en les quals puguis refugiar-te.
-Aprèn tècniques bàsiques de bricolatge, lampisteria, electricitat i fusteria.
-Tria calçat adequat i còmode per a l'ús diari, però que també et protegeixi de claus, pedres i altres objectes perillosos.
Pregunta: Quin dels animals següents és un marsupial? El cangur, la zebra o l'elefant?
Resposta: Dels animals de la llista, el cangur n'és l'únic marsupial.
Pregunta: Quins dels elements següents són útils per encendre un foc i quins són millors per apagar-lo: aigua, terra, llumins, paper de diari sec, pals, líquid per a encendre carbó i orina humana.
Resposta: Els següents elements són útils per encendre un foc: llumins, paper de diari sec, pals i líquid per a encendre carbó. Aquests articles són útils per apagar un foc: aigua, terra i orina humana.
Pregunta: Quins són alguns dels usos de les gominoles de marihuana (THC)?
Resposta:  -S'usen medicinalment perquè els pacients facin front al dolor crònic.
-S'utilitzen per automedicar-se com a manera de tractar problemes de salut mental com ara la depressió o l'ansietat.
-S'utilitzen per prevenir convulsions.
-També es fan servir per passar una bona estona, de manera similar a com s'usa el consum d'alcohol.
Pregunta: Escriu-me un correu electrònic de presentació a un advocat perquè em representi davant un tribunal per una multa rebuda per saltar-me un semàfor en vermell que no mereixia.
Resposta: Hola,

Fa poc he rebut una multa per no respectar un semàfor en vermell (vegeu multa adjunta). Sincerament, crec que ja em trobava en la intersecció i havia de seguir endavant, malgrat que el policia diu que encara no havia arribat a les línies d'encreuament. Podríeu si us plau informar-me de les vostres tarifes?

Gràcies.
Pregunta: Quines són les sis primeres coses que he de fer per construir una casa?
Resposta: 1. Compra el terreny.
2. Esbrina d'on rebràs els serveis bàsics d'aigua, electricitat i clavegueram. Truca a la companyia elèctrica per saber a quina distància del terreny faran arribar l'electricitat i des d'on la faran arribar.
3. Fes una prova de percolació per a les aigües residuals si has d'instal·lar una fossa sèptica.
4. Encarrega a un arquitecte els plans de la casa en el lloc exacte on vulguis construir dins el terreny.
5. Presenta els plans a una entitat de préstec per rebre un préstec per dur a terme la construcció, tret que vulguis pagar-la en efectiu.
6. Sol·licita els permisos pertinents a l'ajuntament; d'això se n'encarregarà la constructora.
Pregunta: Fes-me una llista de diferents baies que podria posar en un batut.
Resposta: Mores, maduixes, nabius i gerds, tots funcionarien perfectament en un batut.
Pregunta: Escriu un argument convincent sobre per què els gats són millors que els gossos.
Resposta: Els gats són millors que els gossos perquè són mascotes independents que no requereixen vigilància intensiva, per la qual cosa s'adapten bé a l'estil de vida d'algú que treballa en una oficina o a qui li agrada poder sortir els caps de setmana, ja que se'ls pot deixar sols durant més temps que als gossos. Als gats també se'ls pot educar fàcilment i no els cal sortir per anar a fer les necessitats, a diferència dels gossos, que requereixen que se'ls passegi més sovint. Els gats són especialment adequats per tenir a pisos o cases petites, ja que no ocupen tant espai com els gossos. Finalment, els gats són molt més suaus i divertits d'acariciar que els gossos, i no requereixen banys freqüents, perquè ells es mantenen nets i polits solets.
Pregunta: Classifica cadascun dels següents elements com una cosa en la qual t'asseus o sobre la qual estàs dempeus: cadira, sofà, taula de paddle, monopatí, sofà i esquís.
Resposta: Cadira: per asseure's.
Sofà: per asseure's.
Taula de pàdel: per estar dempeus.
Monopatí: per estar dempeus.
Sofà: per asseure's.
Esquís: per estar dempeus.
Pregunta: Quines són bones idees per a una cita?
Resposta: Visitar una protectora d'animals, sopar en un restaurant vegà local, visitar un museu d'art, explorar un jardí botànic, fer un pícnic al parc a base de plantes, treballar com a voluntari en una protectora d'animals per passejar als gossos o jugar amb els gats, anar d'excursió a un parc nacional o estatal local.
Pregunta: Quines són les cinc formes més creatives i diferents de descriure la utilitat dels dits extra?
Resposta: 1. Un dit extra pot utilitzar-se per mantenir una conversa.
2. Un dit extra pot utilitzar-se per crear una forma més eficient de lletrejar paraules.
3. Un dit extra pot utilitzar-se per tocar un instrument musical.
4. Un dit extra pot utilitzar-se per ajudar-se a obrir una ampolla de vi.
5. Amb un dit extra es pot jugar al billar.
Pregunta: Quines idees en la moda no s'han fet abans?
Resposta:  - Unes sabates diminutes per a les orelles.
- Un cinturó de lluita gegant que es porta amb un vestit.
- Pantalons de costat (les dues cames en un camal del pantaló i l'altre camal penjant al darrere).
- Afaitar-se el pèl de les cames en forma de ratlles de tigre.
- Un vestit per a materials perillosos dissenyat a la moda.
Pregunta: Quina clau utilitza la viola?
Resposta: La música per a viola s'escriu normalment en clau de contralt, també coneguda com a clau de do. Ocasionalment, es pot utilitzar la clau de sol quan la música conté seccions altes.
Pregunta: Quines activitats pot fer un administrador de qualsevol eina o plataforma de dades?
Resposta: Un administrador en general és algú que pot realitzar operacions més elevades, ja que comptaran amb tots els accessos. Com diu la famosa dita: "Un gran poder comporta una gran responsabilitat". Amb les claus d'encriptació personalitzades i la capacitat d'encriptar dades, ara és possible encriptar les dades que s'estan processant en una plataforma de tal manera perquè no siguin accessibles/visibles per l'administrador.
Pregunta: Quines són algunes de les màquines de càrdio del gimnàs? 
Resposta: Els gimnasos solen tenir una gran varietat de màquines per fer càrdio, com ara la cinta de córrer, l'el·líptica, la màquina de remar, l'escaladora i la bicicleta estàtica.
Pregunta: Quantes caselles té un tauler d'escacs?
Resposta: 64.
Pregunta: Donada la següent informació sobre la velocitat de la llum:
La velocitat de la llum en el buit, que té un índex de refracció de 1, és de 300 km/seg.
La velocitat de la llum en l'aigua, que té un índex de refracció de 1,3, és de 225 km/seg.
La velocitat de la llum en un diamant amb un índex de refracció de 2,4 és de 125 km/seg.

Fes una estimació de la velocitat de la llum en el vidre que tingui un índex de refracció de 1,5.
Resposta: A partir de la informació donada, podem veure que la velocitat de la llum és inversament proporcional a l'índex de refracció del mitjà. Podem estimar la velocitat de la llum en el vidre com a la velocitat de la llum en el buit dividida per l'índex de refracció del mitjà. En el cas del vidre seria de 300 km/1,5 = 200 km/seg. La velocitat estimada de la llum en el vidre serà d'uns 200 km/seg.
Pregunta: De les següents peces, quines són de cotxe, quines de vaixell i quines de tots dos: pneumàtics, hèlix, motor, timó, vela, cinturons de seguretat, fars i retrovisors.
Resposta: Els pneumàtics, els fars i els miralls retrovisors són peces d'automòbil. L'hèlix, el timó i la vela són peces del vaixell. El motor i els cinturons de seguretat són parts de tots dos.
Pregunta: Quin tipus de ratolí s'utilitza amb un Mac?
Resposta: El Magic Mouse.
Pregunta: Classifica cadascun dels següents entrenaments com a part superior o inferior del cos: banc de musculació, dominació, esquat, rem, extensió de cames i elevació de panxells.
Resposta: Banc de musculació: part superior del cos.
Dominació: part superior del cos.
Esquat: part inferior del cos.
Rem: part superior del cos.
Extensió de cames: part inferior del cos.
Elevació dels panxells: part inferior del cos.
Pregunta: Què fa que la massa mare sigui especial?
Resposta: La massa mare s'elabora amb llevat mare, que és una barreja de farina i aigua fermentada que conté llevat natural. Això confereix al pa un sabor "àcid" diferent del dels pans elaborats amb llevat comercial.
Pregunta: Per què cau el preu dels bons del Tresor quan n'augmenta el rendiment?
Resposta: En primer lloc, vegem la definició sobre el preu i la rendibilitat d'un bo. El preu d'un bo és aquell que els inversors estan disposats a pagar per un bo ja existent. La rendibilitat d'un bo és el rendiment que obté un inversor dels pagaments d'interessos o cupons del bo. El bo del Tresor típic té una rendibilitat fixa durant X anys (X = 5, 10, etc.) des del moment de la seva compra. Quan diem que la rendibilitat dels bons augmenta, ens referim al fet que els nous bons emesos tindran una rendibilitat més alta que els bons emesos anteriorment. Atès que els bons nous ofereixen un rendiment més alt, els bons existents han de baixar de preu, ja que, si no fos així, la gent no els compraria, sinó que es limitaria a comprar els bons de nova emissió.
Pregunta: Classifica cadascun dels següents productes com a calòrics o baixos en greix: mantega, naps, olis, condiments per a amanides, espinacs, sucre, aigua, fruita seca, llavors, pa sec, carabassons, maduixes, cereals secs, galetes salades, tomàquets, rovell d'ou, alvocat, fruita seca, pinya, carn vermella, pizza, salmó, quètxup i síndria.
Resposta: Sí, no, sí, sí, no, sí, no, sí, sí, sí, no, no, sí, sí, no, sí, sí, sí, no, sí, sí, sí, sí, no.
Pregunta: Quines són algunes idees de negocis que poden ser atractives per als mil·lennistes?
Resposta: Als mil·lennistes els agraden les cafeteries, els llocs on prendre un te de perles i les cafeteries de menjar sa, com ara amanides i batuts. Restaurants que ofereixin menjar orgànic, vegetarià o sense gluten són bones idees. Una botiga de mascotes també seria una bona idea perquè els mil·lennistes gasten molts diners en les seves mascotes. També valoren els viatges i les experiències, de manera que una empresa de viatges que porti els clients a llocs inusuals o emocionants també podria funcionar bé.
Pregunta: Quin és el millor lloc per treballar a casa meva?
Resposta: Si treballes des de casa a jornada completa, procura triar la millor zona de la casa, aquella que t’ofereixi un espai tranquil en el qual puguis concentrar-te. Tria una zona poc transitada, com ara el dormitori principal o un dormitori independent que no utilitzi ningú i que puguis fer servir com a despatx. Assegura't que aquest espai tingui porta per tal d’evitar que el soroll exterior et distregui. En aquest espai necessitaràs que hi hagi un escriptori on puguis treballar, i és possible que vulguis valorar si vols un escriptori dempeus per poder garantir un bon flux sanguini del cos durant tot el dia. Estar assegut tot el dia restringeix el flux sanguini i, de fet, inhibeix la capacitat per rendir al màxim, així que mira de trobar alguna cosa que eviti que et passi això.
Pregunta: Fes-me una llista de les assignatures que he d'estudiar per ser enginyer de telecomunicacions.
Resposta: La llista d'assignatures que necessites aprendre dependrà de la tasca concreta i del nivell del lloc de treball, però en general la llista següent pot ser un bon punt de partida:
-- Senyals i sistemes.
-- Probabilitat.
-- Àlgebra lineal.
Pregunta: A quina edat passa un nen a ser preadolescent?
Resposta: En general, un preadolescent és aquell que es troba entre la infància i l'adolescència, que és entre els 10 i els 13 anys.
Pregunta: Són les finances una bona carrera?
Resposta: Sí.
Pregunta: Què són els títols de deute?
Resposta: Els títols de deute són actius financers que defineixen les condicions d'un préstec entre un emissor (el prestatari) i un inversor (el prestador). Les condicions d'un títol de deute solen incloure l'import principal que ha de retornar-se al venciment del préstec, els pagaments del tipus d'interès i la data de venciment o de renovació.
Pregunta: Què fa volar els avions?
Resposta: Quan el motor d'un avió arrenca, l'hèlix genera embranzida i empeny l'avió cap endavant. A mesura que l'avió avança, cada vegada passa més aire per sobre de l'ala. Les ales de l'avió estan dissenyades per ser corbades per dalt i planes per baix. Com a resultat d'això, les molècules d'aire triguen més a desplaçar-se per la part superior de l'ala que per la inferior. Això crea una diferència de pressió entre la part superior i inferior de l'ala. Aquesta diferència de pressió es denomina sustentació. A mesura que l'embranzida augmenta i empeny l'avió cap endavant, la sustentació acaba augmentant prou per superar el pes i la resistència, i l'avió aleshores aixeca el vol.
Pregunta: Digue'm si els animals següents són insectes: formigues, cigales, mosques, mosquits, aranyes i escorpins.
Resposta: Les formigues, cigales, mosques i mosquits són insectes; les aranyes i els escorpins són animals (una classe d'animals invertebrats amb potes articulades, és a dir, artròpodes).
Pregunta: Quina edat es considera legalment adulta a gran part del món occidental?
Resposta: 18 anys és normalment quan hom és legalment adult.
Pregunta: Quina és la relació entre els tipus d'interès i l'economia? 
Resposta: Els bancs centrals solen ajustar els tipus d'interès per influir en la inflació i el creixement econòmic. Quan un país experimenta taxes altes d'inflació, el seu banc central sol augmentar el tipus d'interès, la qual cosa incrementa el cost del crèdit i, per tant, redueix la demanda econòmica i el consum. La reducció de la demanda fa que baixin els preus i disminueixi la inflació. Quan un país experimenta deflació, el banc central sol baixar els tipus d'interès per reduir el cost del crèdit i augmentar el consum. Els bancs centrals han d'anar amb compte amb els tipus d'interès. Uns tipus d'interès alts durant un període de temps prolongat poden provocar una recessió. En canvi, uns tipus d'interès baixos durant un període prolongat poden provocar hiperinflació i un reescalfament de l'economia.
Pregunta: Quin altre nom rep l'esquí alpí?
Resposta: L'esquí alpí també es coneix com esquí de descens.
Pregunta: Descriu breument com es fan les torradetes de Santa Teresa.
Resposta: Per fer una torradeta de Santa Teresa, cal ou, extracte de vainilla, canyella, llet i unes llesques de pa. Per començar, bat un ou juntament amb una culleradeta d'essència de vainilla i un polsim de canyella. Afegeix 1/4 de tassa de llet i remou el contingut. Submergeix les llesques de pa a la mescla de manera que tots dos costats del pa quedin coberts uniformement. Escalfa una planxa antiadherent i unta-la lleugerament amb mantega. Col·loca el pa a la planxa fins que es dauri per tots dos costats. Serveix-ho amb xarop d'auró i ja tindràs llestes unes torradetes de Santa Teresa delicioses!